У канцы ліпеня ў пастаўскім Парыжы з неафіцыйным візітам пабываў пасол Францыі ў Рэспубліцы Беларусь Мішэль Рэнэры. Даведаўшыся пра тое, што ў нашым раёне ёсь вёска, названая ў гонар французскай сталіцы, ён захацеў на ўласныя вочы ўбачыць яе. Тады сярод іншых аб’ектаў спадар Рэнэры наведаў і мясцовую базавую школу, дзе для яго правялі экскурсію па школьным музеі. Пакінуўшы падзячны запіс у кнізе ганаровых гасцей музея, пасол паабяцаў папоўніць яго новымі экспанатамі. І сваё слова стрымаў. Нядаўна ў школу прыйшлі дзве бандэролі з падарункамі: кнігамі пра Францыю, вайну 1812 года, мастакоў парыжскай школы з Беларусі, нумарамі часопіса “Францыя”, экзэмплярам французскай газеты 1981 года, французскімі маркамі, значкамі і бэйджамі. Разам з кнігай пра беларускія іконы Маці Божай, напісанай самім паслом і падоранай ім падчас візіту ў школу, яны занялі пачэснае месца ў школьным музеі. Цяпер там з’явілася асобная, прысвечаная Францыі, вітрына. Алена Шапавалава. Заметили ошибку? Выделите текст, нажмите Ctrl+Enter и оставьте замечание!